**ΑΝΑΚΟΙΝΩΣΗ**

**(αφορά τους Επί Πτυχίω φοιτητές)**

ΑΝΑΝΕΩΣΗ ΕΓΓΡΑΦΗΣ ΚΑΙ ΔΗΛΩΣΗ ΜΑΘΗΜΑΤΩΝ

ΕΑΡΙΝΟΥ ΕΞΑΜΗΝΟΥ 2017-2018

Κάθε φοιτητής οφείλει σύμφωνα με την ισχύουσα νομοθεσία να ανανεώσει την εγγραφή του στην αρχή κάθε εξαμήνου, χειμερινού ή εαρινού, δηλώνοντας τα μαθήματα που θα παρακολουθήσει και θα εξεταστεί.

 H ανανέωση εγγραφής των φοιτητών στο Εαρινό Εξάμηνο του ακαδημαϊκού έτους 2017-2018 γίνεται με την ηλεκτρονική δήλωση των μαθημάτων (υποχρεωτικών και επιλογής) του εαρινού εξαμήνου του τρέχοντος ακαδημαϊκού έτους στην ιστοσελίδα του Τμήματος στο πεδίο e-δήλωση και θα διεξαχθεί κατά το χρονικό διάστημα **από 28/3/2018 έως 18/4/2018.**

Για την ηλεκτρονική δήλωση των μαθημάτων οι επί πτυχίω φοιτητές χρειάζεται να έχουν το όνομα χρήστη και τον κωδικό πρόσβασης. Τα στοιχεία αυτά ισχύουν για όλη τη διάρκεια φοίτησής τους στο Τμήμα.

Όποιος έχει πρόβλημα με τους κωδικούς μαθημάτων ή τους έχει χάσει θα επικοινωνεί με την κ. Φωτοπούλου στο τηλ 2610 969 397 ή στο e-mail της Γραμματείας: (theatric@upatras.gr)

Επισημαίνουμε ότι μετά το πέρας της καταληκτικής ημερομηνίας υποβολής των δηλώσεων, το ηλεκτρονικό σύστημα θα κλειδώσει, αποκλείοντας έτσι τους φοιτητές/τριες από τη δυνατότητα πρόσβασης στη δήλωσή τους (είτε για να τη δουν, είτε για να την εκτυπώσουν ή να την αποστείλουν στη Γραμματεία).

Oι επί πτυχίω φοιτητές/τριες θα πρέπει να υποβάλουν τη δήλωσή τους στη Γραμματεία, υπογεγραμμένη, είτε σε έντυπη-εκτυπωμένη μορφή, στη θυρίδα που υπάρχει στο κτίριο της Γραμματείας (κτίριο Α), είτε σε ηλεκτρονική μορφή, μέσω του e-mail του Τμήματος (theatric@upatras.gr) ή ακόμα και μέσω του fax της Γραμματείας (2610 969366)

► ΕΠΙΣΗΜΑΝΣΕΙΣ

Οι φοιτητές να μελετούν προσεκτικά τις πληροφορίες που δίνονται στο ηλεκτρονικό έντυπο της δήλωσης

►Το εμπρόθεσμο της υποβολής της δήλωσης μαθημάτων κατοχυρώνεται με την ηλεκτρονική υποβολή της δήλωσης.

Συνεπώς η ηλεκτρονική ή με fax αποστολή της δήλωσης, είτε η υποβολή της στη θυρίδα της Γραμματείας, μπορεί να γίνει και αφού παρέλθει η καταληκτική ημερομηνία δηλ. μετά τις 18/4/2018, το αργότερο όμως μέχρι και τις 27 /4/2018.

►Οι αιτήσεις των φοιτητών για αλλαγές ή αντιστοιχίσεις μαθημάτων θα γίνονται αποκλειστικά κατά το χρονικό διάστημα των δηλώσεων μαθημάτων του κάθε Εξαμήνου.

►Οι φοιτητές να μην παραλείπουν να αναγράφουν στο έντυπο της δήλωσης τη δ/νση του ηλεκτρονικού τους ταχυδρομείου (e-mail) καθώς και το κινητό και σταθερό τους τηλέφωνο.

22-3 -2018, (αρμόδ. υπάλλ.:Δ. Φωτοπούλου)